Sekolah Kebangsaan Batu Arang

Sekolah Kebangsaan Batu Arang atau juga dikenali sebagai SK Batu Arang ialah sebuah sekolah rendah yang terletak di simpang tiga Jalan Albert Fenelum dan Jalan Taman Muhibbah dalam bandar Batu Arang, iaitu sebuah bandar dalam pentadbiran Mukim Rawang. SK Batu Arang merupakan sekolah kerajaan yang terletak dalam Daerah Gombak di bahagian barat dekat dengan sempadan antara Daerah Kuala Selangor dan juga merupakan salah satu sekolah dalam negeri Selangor Darul Ehsan, Malaysia.

Kod sekolah bagi sekolah ini ialah BBB7307. Berdasarkan data sekolah oleh Kementerian Pendidikan Malaysia pada tahun 2021, sekolah ini merupakan sekolah yang terletak di kawasan luar bandar dan memiliki jumlah pelajar seramai 474 orang yang terdiri daripada pelajar lelaki dan perempuan. Ia memiliki 32 orang guru yang bertugas di sekolah ini. SK Batu Arang terletak di bawah autoriti pendidikan iaitu Pejabat Pendidikan Daerah (PPD) Gombak.

 Sejarah 
Berdasarkan warta kerajaan 2016, selain berfungsi sebagai sebuah sekolah, SK Batu Arang juga berfungsi sebagai tempat mengundi dalam daerah mengundi Batu Arang Barat (kod daerah mengundi ialah 097/14/16), iaitu sebuah daerah mengundi dalam kawasan pilihan raya negeri Rawang.

 Lokasi 
Sekolah Kebangsaan Batu Arang terletak simpang tiga antara dua jalan raya iaitu Jalan Albert Fenelum dan Jalan Taman Muhibbah dalam bandar Batu Arang. SK Batu Arang terletak berhampiran dengan taman perumahan kos rendah iaitu Taman Muhibbah (juga dikenali sebagai Rumah Murah Batu Arang) di barat, Balai Polis Batu Arang dan Klinik Kesihatan Batu Arang di tenggara dan Bahagian Teknologi Persenjataan Institut Penyelidikan Sains dan Teknologi Pertahanan (STRIDE) Batu Arang di utara.

 Demografi 
Berdasarkan data Kementerian Pendidikan Malaysia, berikut ialah jumlah murid dan guru dari tahun ke tahun.
 Tahun Jumlah murid (orang) Jumlah guru (orang) 2009 415  315 2019 406 32 2020 438 32 2021 474  32

 Rujukan 

 Pautan luar 



Batu Arang Batu
Batu Arang Batu